Ehdotus Neuvoston Päätös AKT-EY-ministerineuvostossa vahvistettavasta yhteisön kannasta vientituloissa lyhyellä aikavälillä tapahtuvan vaihtelun rahoitusehtojen tarkistamisesta (Cotonoussa allekirjoitetun AKT-EY-kumppanuussopimuksen liite II) /* KOM/2004/0068 lopull. */





Ehdotus NEUVOSTON PÄÄTÖS AKT-EY-ministerineuvostossa vahvistettavasta yhteisön kannasta vientituloissa lyhyellä aikavälillä tapahtuvan vaihtelun rahoitusehtojen tarkistamisesta (Cotonoussa allekirjoitetun AKT-EY-kumppanuussopimuksen liite II) (komission esittämä) PERUSTELUT 1. JOHDANTO AKT-EY-kumppanuussopimuksen allekirjoittaessaan sopimuspuolet tunnustivat, että vientitulojen epävakaus voi vaikuttaa haitallisesti AKT-valtioiden kehitykseen ja vaarantaa niiden kehitysvaatimusten täyttymisen. Tästä syystä Cotonoun sopimuksen 68 artiklan 1 kohdan mukaisesti luotiin pitkän aikavälin kehitykseen suunnatun rahoituksen piiriin kuuluva lisärahoitusjärjestelmä, jonka tarkoituksena on lieventää vientitulojen epävakauden haittavaikutuksia. Tarkemmin sanottuna vientitulojen epävakaudesta aiheutuvien haitallisten vaikutusten lieventämistä voidaan rahoittaa ennakoimattomien tarpeiden maakohtaisista määrärahoista eli ns. B-määrärahoista (sopimuksen liitteessä IV olevan 3 artiklan 2 kohdan b alakohta), jotka kuuluvat pitkän aikavälin kehitykseen varattuihin määrärahoihin. Vientitulojen lyhytaikaisten vaihtelujen takia myönnettävän tuen tarkoitukseksi mainitaan sopimuksen 68 artiklan 2 kohdassa "...turvata makrotaloudelliset ja alakohtaiset uudistukset ja politiikat, joiden toteuttaminen vaarantuu tulojen vähenemisen takia, sekä lieventää ... viennistä saatavien tulojen epävakauden haittavaikutuksia". 2. TULOKSET Monien AKT-valtioiden esittämiä tukihakemuksia on tarkasteltu sopimuksen liitteessä II olevassa 9 artiklassa mainittujen tuensaantiperusteiden mukaan. Hakemukset on tehty vuosien 2000, 2001 ja 2002 vientitilastojen perusteella. Taulukko: FLEX-JÄRJESTELMÄ, YHTEENVETO TULOKSISTA (Soveltamisvuodet 2000, 2001 ja 2002) >TAULUKON PAIKKA> 3. JÄRJESTELMÄN TARKISTUS Tämä neuvostolle tehtävä ehdotus käsitellään erikseen komission tiedonannosta liittyen AKT-EY-kumppanuussopimuksen tarkistukseen, koska niiden soveltamisala ja voimaantuloaika eroavat toisistaan. Cotonoun sopimuksen liitteessä II olevassa 11 artiklassa todetaan, että vientitulojen lyhytaikaisen vaihtelun rahoitussäännöksiä tarkastellaan uudelleen viimeistään kahden vuoden kuluttua ja sen jälkeen kumman tahansa sopimuspuolen pyynnöstä. Uuden järjestelmän ensimmäisinä soveltamisvuosina (2000-2002) tukikelpoisia maita oli suhteellisen vähän. Tukikelpoisuusperusteita olisi yksinkertaistettava, jotta FLEX-järjestelmästä saataisiin toimivampi ja voitaisiin varmistaa, että se vastaa paremmin tavoitteita. Järjestelmän pääperiaatteena on kuitenkin edelleen myöntää tukea silloin, kun valtio menettää tuloja vientitulojen vähentymisen vuoksi. Järjestelmään ehdotetaan seuraavaa kahta muutosta: (1) Poistetaan liitteessä II olevan 9 artiklan 1 kohdan b alakohdassa määritetty edellytys kymmenen prosentin kasvusta ennakoidun julkisen talouden alijäämässä. (2) Liitteessä II olevan 9 artiklan 1 kohdan a alakohdassa oleva, vähiten kehittyneitä maita koskenut erityislauseke kahden prosentin menetyksestä vientituloissa laajennetaan koskemaan sisämaassa ja saarilla sijaitsevia AKT-valtioita. Sopimuksen 100 artiklassa määritetyn mukaisesti AKT-EY-ministerineuvosto voi tarkistaa, tarkastella uudelleen ja/tai muuttaa liitettä II kehitysrahoitusyhteistyön AKT-EY-komitean suosituksen perusteella. Komissio ehdottaa, että neuvosto hyväksyy liitteenä olevan päätöksen AKT-EY-ministerineuvostossa vahvistettavasta yhteisön kannasta vientituloissa lyhyellä aikavälillä tapahtuvan vaihtelun rahoitusehtojen tarkistamisesta (Cotonoussa allekirjoitetun AKT-EY-kumppanuussopimuksen liitteessä II oleva 9 artikla). Ehdotus NEUVOSTON PÄÄTÖS AKT-EY-ministerineuvostossa vahvistettavasta yhteisön kannasta vientituloissa lyhyellä aikavälillä tapahtuvan vaihtelun rahoitusehtojen tarkistamisesta (Cotonoussa allekirjoitetun AKT-EY-kumppanuussopimuksen liite II) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 310 artiklan yhdessä 300 artiklan 2 kohdan toisen alakohdan kanssa, ottaa huomioon komission ehdotuksen, sekä katsoo seuraavaa: (1) Cotonoussa 23 päivänä kesäkuuta 2000 allekirjoitetun kumppanuussopimuksen 100 artiklan mukaan AKT-EY-ministerineuvosto voi tarkistaa, tarkastella uudelleen ja/tai muuttaa liitteitä II, III, IV ja VI kehitysrahoitusyhteistyön AKT-EY-komitean suosituksen perusteella. (2) Cotonoun sopimuksen liitteessä II olevan 3 luvun 11 artiklassa todetaan, että kyseisen luvun säännöksiä tarkastellaan uudelleen viimeistään kahden vuoden kuluttua ja sen jälkeen kumman tahansa sopimuspuolen pyynnöstä. (3) Vientitulojen epävakauden aiheuttamien haitallisten vaikutusten lieventämiseksi luotu lisätukijärjestelmä on ollut toiminnassa kaksi vuotta. Tämän vuoksi olisi vahvistettava AKT-EY-ministerineuvostossa esitettävä yhteisön kanta vientituloissa lyhyellä aikavälillä tapahtuvan vaihtelun rahoitusehtojen tarkistamisesta, ON PÄÄTTÄNYT SEURAAVAA: Ainoa artikla Seuraavassa esitettävä AKT-EY-ministerineuvostossa vahvistettava yhteisön kanta vientituloissa lyhyellä aikavälillä tapahtuvan vaihtelun rahoitusehtojen tarkistamisesta perustuu liitteenä olevaan AKT-EY-ministerineuvoston päätösluonnokseen. Tehty Brysselissä [...] päivänä [...]kuuta [...]. Neuvoston puolesta Puheenjohtaja LIITE Luonnos: AKT-EY-MINISTERINEUVOSTON PÄÄTÖS vientituloissa lyhyellä aikavälillä tapahtuvan vaihtelun rahoitusehtojen tarkistamisesta (Cotonoussa allekirjoitetun AKT-EY-kumppanuussopimuksen liite II) AKT-EY-MINISTERINEUVOSTO, joka ottaa huomioon 23 päivänä kesäkuuta 2000 Cotonoussa allekirjoitetun AKT-EY-kumppanuussopimuksen ja erityisesti sen 100 artiklan, sekä katsoo seuraavaa: (1) Cotonoussa 23 päivänä kesäkuuta 2000 allekirjoitetussa AKT-EY-kumppanuussopimuksessa korostetaan tarvetta lisätukijärjestelmään, jolla vientitulojen epävakauden haitallisia vaikutuksia lievennetään. (2) AKT-EY-kumppanuussopimuksen liitteessä II olevan 11 artiklan mukaan vientitulojen lyhytaikaisen vaihtelun rahoitusta koskevassa 3 luvussa olevia säännöksiä tarkastellaan uudelleen viimeistään kahden vuoden kuluttua ja sen jälkeen kumman tahansa sopimuspuolen pyynnöstä. (3) Tarkoituksena on tehdä vientitulojen lyhytaikaisen vaihtelun rahoitusjärjestelmästä toimivampi ja varmistaa, että se vastaa paremmin tavoitteita, ON PÄÄTTÄNYT SEURAAVAA: 1 artikla Muutetaan II liitteen 3 luku seuraavasti: 1. Korvataan liitteessä II olevan 9 artiklan 1 kohta seuraavasti: "Tuensaantiperusteet 1. Ylimääräisiä varoja myönnetään seuraavin perustein: a) - vientitulojen kymmenen prosentin (vähiten kehittyneiden maiden, sisämaa- ja saarivaltioiden tapauksessa kahden prosentin) menetys tavaraviennissä soveltamisvuotta edeltävien neljän vuoden jakson kolmen ensimmäisen vuoden vientitulojen aritmeettiseen keskiarvoon verrattuna, tai - vientitulojen kymmenen prosentin (vähiten kehittyneiden maiden, sisämaa- ja saarivaltioiden tapauksessa kahden prosentin) menetys maataloustuotteiden tai kaivannaisten kokonaisviennissä soveltamisvuotta edeltävien neljän vuoden jakson kolmen ensimmäisen vuoden vientitulojen aritmeettiseen keskiarvoon verrattuna niiden maiden osalta, joissa maataloustuotteiden tai kaivannaisten osuus on yli 40 prosenttia tavaroiden kokonaisvientituloista, ja b) kasvu joko kyseiselle vuodelle lasketussa tai seuraavalle vuodelle ennustetussa julkisen talouden alijäämässä." 2 artikla Tämä päätös tulee voimaan päivänä, jona se tehdään. Tehty AKT-EY-ministerineuvoston puolesta Puheenjohtaja